**LĪGUMS Nr. \_\_\_\_\_\_\_\_**

**par valsts reģionālās attīstības atbalsta pasākuma finansējuma piešķiršanu un projekta īstenošanu**

Rīgā, 2018. gada \_\_\_\_\_\_\_\_\_\_\_\_\_\_

**Kurzemes plānošanas reģions**, juridiskā adrese: Avotu ielā 12, Saldū, Saldus novadā, LV-3801, kura vārdā saskaņā ar nolikumu rīkojas Attīstības padomes priekšsēdētāja Inga Bērziņa, turpmāk tekstā – Plānošanas reģions, no vienas puses, un

***[finansējuma saņēmēja nosaukums vai vārds, uzvārds]***, reģistrācijas numurs: \_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_, kuras vārdā saskaņā ar \_\_\_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_, turpmāk tekstā – Uzņēmējs, no otras puses, turpmāk katrs atsevišķi vai abi kopā saukti arī “Līdzējs” vai “Līdzēji”,

pamatojoties uz Plānošanas reģiona Remigrācijas atbalsta pasākumu vērtēšanas komisijas (turpmāk – Komisija) \_\_\_\_\_\_\_\_ lēmumu Nr. \_\_\_\_\_\_, noslēdz līgumu (turpmāk – Līgums) ar šādiem noteikumiem:

1. **Līguma priekšmets**
	1. Plānošanas reģions izmaksā un Uzņēmējs saņem remigrācijas atbalsta pasākuma finansējumu Uzņēmēja saimnieciskās darbības atbalstam (turpmāk – Finansējums), īstenojot Uzņēmēja 2018. gada \_\_\_.\_\_\_ konkursa ietvaros iesniegtajā projekta iesniegumā Nr. \_\_\_\_\_\_\_\_\_\_\_\_\_\_(turpmāk – Projekta iesniegums) norādītās aktivitātes.
	2. Finansējuma izmaksa un Uzņēmēja uzraudzība notiek saskaņā ar Ministru kabineta 2018. gada 7. augusta noteikumiem Nr. 496 “Remigrācijas atbalsta pasākuma īstenošanas, novērtēšanas un finansēšanas kārtība” (turpmāk – Noteikumi).
	3. Finansējuma izlietojams atbilstoši Projekta iesniegumam (1. pielikums).
2. **Finansējuma apmērs un izmaksas kārtība**
	1. Finansējuma apmērs ir \_\_\_\_\_\_\_\_\_\_\_ EUR (\_\_\_\_\_\_\_\_\_\_ *euro*, \_\_\_\_\_\_\_\_\_\_\_ centi).
	2. Plānošanas reģions izmaksā Uzņēmējam Finansējumu šādā kārtībā:
		1. Pēc Projekta iesniegumā norādīto attiecināmo izmaksu rašanās, Uzņēmējs iesniedz Plānošanas reģionā izmaksas pamatojošos dokumentus un maksājuma pieprasījumu;
		2. Ja Komisija apstiprina izmaksas pamatojošos dokumentus un maksājuma pieprasījumu, Finansējumu izmaksā piecu darbdienu laikā pēc to apstiprināšanas, bet ne vēlāk kā līdz 2018. gada 28. decembrim.
	3. Ja, veicot visu nepieciešamo dokumentu un lietu faktiskā stāvokļa pārbaudes, nav konstatētas neatbilstības Projekta iesniegumam vai Noteikumu nosacījumiem, tad Plānošanas reģions veic Līguma 2.1. punktā minētā Finansējuma izmaksu.
	4. Ja, veicot visu nepieciešamo dokumentu un lietu faktiskā stāvokļa pārbaudes, ir konstatētas neatbilstības Projekta iesniegumam vai Noteikumu nosacījumiem, Plānošanas reģionam pēc papildu informācijas un paskaidrojumu saņemšanas un, ja nepieciešams, papildu pārbaudes veikšanas Uzņēmēja saimnieciskās darbības norises vietā, ir tiesības Līguma 2.1. punktā minēto Finansējumu izmaksāt pilnā vai daļējā apmērā vai neizmaksāt vispār.
3. **Plānošanas reģiona tiesības un pienākumi**
	1. Plānošanas reģionam ir tiesības:
		1. Pieprasīt un saņemt no Uzņēmēja visu informāciju par Uzņēmēja no Līguma izrietošo saistību izpildes gaitu, tajā skaitā:
			1. Veikt pārbaudes Uzņēmēja saimnieciskās darbības norises vietā, lai pārliecinātos par iegādāto materiālo vērtību atrašanos saimnieciskās darbības vietā un saimnieciskās darbības norisi;
			2. Pieprasīt aizpildīt saimnieciskās darbības novērtējuma anketu, kurā iekļaujama informācija par Projekta iesniegumā ietvertās informācijas atbilstību konkrētā brīža situācijai, un pieprasīt citu papildu informāciju.
	2. Plānošanas reģionam ir pienākums:
		1. Veikt Uzņēmēja uzraudzību triju gadu periodā (turpmāk – Uzraudzības periods) pēc Finansējuma piešķiršanas;
		2. Pieprasīt atmaksāt piešķirto Finansējumu pilnā apmērā, ja Uzņēmējs ir sniedzis nepatiesu informāciju par saņemto *de minimis* atbalstu vai atbilstību Noteikumos minētajām prasībām vai Uzraudzības periodā:
			1. Neturpina saimniecisko darbību;
			2. Pārceļ saimnieciskās darbības veikšanas vietu uz Rīgu,
			3. Iegūtos aktīvus vai izveidoto infrastruktūru izmanto tādam saimnieciskās darbības mērķim, kas nav norādīts Projekta iesniegumā, vai tos atsavina vai nodod bezatlīdzības lietošanā;
		3. Veikt Finansējuma izmaksu Uzņēmējam saskaņā ar Līgumā un Noteikumos noteikto kārtību;
		4. Kontrolēt Uzņēmēja rīcības atbilstību Noteikumu un Līguma prasībām.
4. **Uzņēmēja tiesības un pienākumi**
	1. Uzņēmējam ir tiesības:
		1. Īstenot aktivitātes, kas minētas Projekta iesniegumā;
		2. Saņemt Finansējumu no Plānošanas reģiona saskaņā ar Līguma un Noteikumu nosacījumiem;
	2. Uzņēmējam ir pienākums:
		1. Kvalitatīvi īstenot Projektu (izmantot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina tā īstenošanu augstā kvalitātē, noteiktajos termiņos un atbilstoši Projekta iesniegumā paredzētajam);
		2. Uzraudzības periodā par Finansējuma līdzekļiem iegūtos aktīvus un izveidoto infrastruktūru izmantot tikai atbilstoši Projekta iesniegumā norādītajam saimnieciskās darbības aprakstam, kā arī tos neatsavināt vai nodod bezatlīdzības lietošanā;
		3. Finansējumu izmantot tikai šādām izmaksu pozīcijām:
			1. Pamatlīdzekļos veiktie ilgtermiņa materiālie ieguldījumi (zemesgabali, ēkas, būves, ilggadīgie stādījumi, tehnoloģiskās iekārtas un mašīnas) un nemateriālie ieguldījumi (patenti, licences, preču zīmes, firmas zīmes, koncesijas un datorprogrammas), kas atbilst šādiem nosacījumiem:
				1. Tie nepieciešami saimnieciskās darbības mērķa sasniegšanai, darījumos izmantojot ekonomiski izdevīgāko pieeju;
				2. Tos izmanto vienīgi Uzņēmēja saimnieciskās darbības veikšanas vietā;
				3. Ne mazāk kā trīs gadus no Projekta iesnieguma iesniegšanas dienas tos iekļauj Uzņēmēja bilances aktīvu sadaļā;
			2. Apgrozāmie līdzekļi līdz 20 % apmēram no kopējām paredzētajām izmaksām remigrācijas atbalsta pasākuma finansējuma ietvaros – izejvielu, materiālu iegādei, kā arī citām izmaksām, kas nepieciešamas saimnieciskās darbības mērķa sasniegšanai (izņemot izmaksas atlīdzībām, apmācību un konsultāciju izdevumiem);
		4. Ne vēlāk kā 20 (divdesmit) darbdienas pēc Uzraudzības perioda kārtējā gada beigām iesniegt atskaiti par Projekta iesniegumā norādīto aktivitāšu īstenošanu attiecīgajā gadā. Atskaitē iekļauj šādu informāciju:
			1. Aprakstošo daļu, īsumā informējot par saimnieciskās darbības īstenošanas gaitu, panākumiem un problēmām, ja tādas radušās projekta īstenošanas gaitā;
			2. Finanšu pārskatu, ietverot informāciju par Uzņēmēja kopējo maksājumu no iedzīvotāju ienākuma nodokļa un valsts sociālās apdrošināšanas obligātajām iemaksām;
			3. Informācija par Uzņēmēja turpmāk plānotajām darbībām savas uzņēmējdarbības attīstībai;
		5. Ievērot visas Līguma un Noteikumu prasības;
		6. Pēc iespējas īsākā termiņā no Plānošanas reģiona pieprasījuma saņemšanas, bet ne vēlāk kā 10 (desmit) darbdienu laikā, sniegt Plānošanas reģionam visu informāciju, ko tas ir pieprasījis saskaņā ar Līguma un Noteikumiem.
5. **Līguma termiņš un Līdzēju atbildība**

Līgums ir spēkā no tā noslēgšanas brīža līdz no Līguma izrietošo saistību pilnīgai izpildei.

1. **Nepārvarama vara**
	1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Līdzēji apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.
	2. Par nepārvaramas varas un ārkārtēja rakstura apstākļiem tiek ziņots rakstveidā otram Līdzējam 5 (piecu) darbdienu laikā no to iestāšanās vai no brīža, kad attiecīgais Līdzējs par tiem uzzināja, vai tai vajadzēja uzzināt. Ziņojumā jānorāda, kādā termiņā ir iespējama un paredzama Līgumā noteikto saistību izpilde, un, pēc otra Līdzēja pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Līgumā paredzēto Līdzēju pienākumu veikšanas termiņš tiek atlikts samērīgi ar šādu apstākļu darbības ilgumu, ievērojot pieļaujamo projektu īstenošanas ilgumu.
2. **Citi noteikumi**
	1. Visi Līguma grozījumi un papildinājumi ir jānoformē rakstiski un tie stājas spēkā, kad tos ir parakstījuši abi Līdzēji. Līguma grozījumi un/vai papildinājumi ar to parakstīšanas brīdi kļūst par Līguma neatņemamu sastāvdaļu.
	2. Visos jautājumos, kas nav regulēti Līgumā, Līdzēji vadās no spēkā esošajiem Latvijas Republikas normatīvajiem aktiem.
	3. Visus strīdus un domstarpības, kas rodas Līguma izpildes laikā, Līdzēji risina savstarpēju sarunu ceļā. Strīdi un domstarpības, par kurām nav panākta vienošanās sarunu ceļā 20 (divdesmit) darbdienu laikā no domstarpību rašanās brīža, tiks izskatīti Latvijas Republikas normatīvajos aktos noteiktajā kārtībā.
	4. Visi Plānošanas reģionam adresētie dokumenti ar pavadvēstuli jāiesniedz Plānošanas reģionā \_\_\_\_\_\_\_\_\_\_\_\_\_\_\_\_\_ vai uz e-pastu \_\_\_\_\_\_\_\_\_\_\_\_\_ (tiem jābūt noformētiem elektroniskā dokumenta veidā, parakstītiem ar elektronisko parakstu).
	5. Līdzēji vienojas nosūtīt un saņemt Līguma izpildei nepieciešamos datus un informāciju, izmantojot elektroniskos saziņas līdzekļus (e-pastu, skype u.tml.). Līdzēji saprot un atzīst, ka elektroniska informācijas pārraide ir pakļauta riskam un ka neviens no Līdzējiem nevar garantēt šādu nosūtītu un saņemtu datu un informācijas drošību un konfidencialitāti, nedz arī garantēt, ka šādas datu pārraides nav skāruši vīrusi un/vai tās nav pakļautas citiem riskiem. Līdzēji ar šo atzīst, ka tie nav atbildīgi viens otram, ja šādi elektroniski nosūtītos vai saņemtos datus un informāciju kāda trešā persona izmantos pret kādu no Līdzējiem, kā rezultātā šim Līdzējam rastos kaitējums un/vai zaudējumi.
	6. Atbildīgās kontaktpersonas par šī Līguma izpildi:
		1. No Plānošanas reģiona puses – \_\_\_\_\_\_\_\_\_\_, tālr.: \_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_;
		2. No Uzņēmēja puses – \_\_\_\_\_\_, tālr.: \_\_\_\_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_;
	7. Līdzēji savlaicīgi un rakstveidā paziņo viens otram par rekvizītu un kontaktinformācijas maiņu.
	8. Šī Līguma sadaļu nosaukumi ir domāti tikai ērtībai, bet ne Līguma satura tulkošanai.
	9. Ja kāds no šī Līguma vai papildlīgumu (ja tādi radīsies) nosacījumiem zaudē spēku, tas nekādi neietekmē pārējo šī Līguma noteikumu spēkā esamību.
	10. Šim Līgumam piemērojami Latvijas Republikas normatīvie akti.
	11. Līgums sastādīts latviešu valodā uz \_\_\_\_\_\_ (\_\_\_\_\_\_\_\_\_\_\_\_\_\_\_) lapām 2 (divos) eksemplāros, no kuriem viens glabājas Plānošanas reģionā, otrs pie Uzņēmēja. Visiem Līguma eksemplāriem ir vienāds juridisks spēks
	12. Šim Līgumam pievienots viens pielikums – Projekta iesniegums \_\_ (\_\_\_\_\_) lapām. Līguma pielikums ir neatņemama tā sastāvdaļa.
3. **Līdzēju rekvizīti**

|  |  |
| --- | --- |
| **Kurzemes plānošanas reģions** | **\_\_\_\_\_\_\_\_\_\_\_\_\_\_\_\_\_\_\_\_\_\_** |
| Reģ. Nr. 90002183562Juridiskā adrese: Avotu iela 12, Saldus, Saldus novads, LV-3801Biroja adrese: Valguma iela 4a, Rīga, LV-1048Attīstības padomes priekšsēdētāja\_\_\_\_\_\_\_\_\_\_\_\_\_\_\_\_\_\_\_\_\_ Inga Bērziņa | Nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Reģ. Nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

**Projekta iesniegums**

pielikums Nr.1 2018. gada \_\_.\_\_\_\_ līgumam Nr. \_\_\_\_\_\_